钦定古今图书集成/明伦汇编/氏族典/第113卷 > 崔翰
## 钦定古今图书集成/明伦汇编/氏族典/第113卷 > 崔翰

按《宋史崔翰传》：“翰字仲文，京兆万年人。少有大志，风
姿伟秀，太祖见而奇之，以隶麾下。从周世宗征淮南，
平寿春，取关南，以功补军使。宋初，迁御马直副指挥
使。开宝九年，领端州刺史。太宗即位，进本州团练使。
太平兴国二年，议武于西郊，时殿前都指挥使杨信
病喑，命翰代之。四年，从征太原，命总侍卫马步诸军”，
率先攻城。太原平，知定州得以便宜从事，缘边诸军
并受节制。契丹兵数万寇蒲城，翰会兵于徐河合击
之，以功擢武泰军节度使。明年，出为感德军节度使。
雍熙二年，移知滑州。三年，北伐不利，上追念徐河之
功，召翰为威卤军行营兵马都部署。四年，改镇定国
军。二年，移镇镇安军。淳化三年，卒，年六十三，赠侍中。